Diari Oficial de la Generalitat Valenciana


Sumari del DOGV 4472, del 02-04-2003 (2003/3480)

Informació pública del programa d'actuació integrada l'àmbit d'actuació del qual és el polígon industrial Sota Vies PNN 7 de Sagunt.
------------------------------------------------------------------------------------------------------------------------------------

### Dades del document

Número de DOGV
:   4472

Data del DOGV
:   02-04-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/3480


Organisme emissor
:   Quisi Benisa, SA

Tipus de document
:   Anunci

Informació pública del programa d'actuació integrada l'àmbit d'actuació del qual és el polígon industrial Sota Vies PNN 7 de Sagunt. [2003/S3480]
  
La mercantil Quisi Benisa, SA ha formulat programa d'actuació integrada l'àmbit d'actuació del qual és el polígon industrial Sota Vies PNN 7 de Sagunt, que inclou projecte d'urbanització, a l'empara del que establix la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació amb el que establix l'article 48.1 C) en relació amb l'article 46.3, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es procedix sotmetre l'esmentat programa amb tota la documentació annexa a informació pública per un termini de 20 dies hàbils, comptadors a partir del següent dia de la publicació d'este anunci en el Diari Oficial de la Generalitat Valenciana.
  
Es fa constar que durant este termini els interessats en este procediment podran formular qualsevol al·legacions que els convinga segons dret, així com altres alternatives tècniques de programa, tot això en els termes i condicions de l'esmentada Llei 6/1994, a l'efecte del qual qualsevol interessat podrà consultar l'expedient depositat en la notaria d'Esteban Moliner Pérez, situada a l'avinguda Sants de la Pedra, 8, baix, de Sagunt, els dies hàbils en horaris de 10.00 a 14.00 hores. Igualment es fa constar que qualsevol persona podrà comparéixer en esta notaria per a obtindre còpies de l'acta de protocol·lització del projecte i documents que s'acompanyen a este, o sol·licitar que se li exhibisca esta.
  
Així mateix, tant l'esmentada documentació, com l'expedient administratiu, podran ser consultats els dies hàbils de 09.00 a 13.00 hores, en els locals de l'Ajuntament de Sagunt. Les al·legacions que, en si s'escau, foren formulades, seran presentades davant l'Ajuntament de Sagunt.
  
Mitjançant el present, segons el que establix el paràgraf 2º de l'article 48 en relació amb l'article 46, paràgrafs 4º i 5º de l'esmentada Llei 6/1994, es comunica als interessats, que el termini de cinc dies hàbils per a presentar les proposicions juridicoeconòmiques, comença el dia següent hàbil a l'acabament del termini de 20 dies anteriorment indicat. Durant este termini podran formular-se les esmentades proposicions en els locals de l'Ajuntament de Sagunt. Acabat este segon termini, el següent dia hàbil, excepte si és dissabte, en este cas s'entendrà el dia hàbil immediat posterior, tindrà lloc l'acte d'obertura de pliques en els mateixos locals de l'Ajuntament de Sagunt.
  
La qual cosa se'ls comunica en el l present avis perquè tinga els efectes oportuns.